Arcadis se suma a la AEQT com a nou Business Partner | Notícies / Noticias Tarragona diari digital Tarragona21\nArcadis se suma a la AEQT com a nou Business Partner\nImatge de la reunió. Foto: Cedida\nL’Associació Empresarial Química de Tarragona i l’empresa Arcadis han tancat un acord de col·laboració amb l’objectiu d’aportar solucions conjuntes per al desenvolupament de la Indústria Química del territori. Amb aquest conveni, l’empresa especialitzada en serveis de consultoria i enginyeria inclou dins del programa de Business Partners de l’Associació.\nL’acord, signat el mes de febrer, es va formalitzar en les oficines de la AEQT pel Gerent de l’Associació, Juan Pedro Díaz, i per Marcos Uttley, Managing Director de Arcadis.\nArcadis, és líder mundial en disseny i consultoria en els sectors d’edificació, medi ambient i recursos hídrics per a actius naturals i construïts. Acreditada per ENAC i habilitada pel ACR ofereix serveis d’avaluació i remediació de sòls contaminats amb experiència a nivell nacional i internacional fins i tot en els projectes més complexos i emblemàtics i també de consultoria ambiental estratègica amb coneixements específics, entre altres, en emissions gasoses contaminants de COVs, sostenibilitat, reducció GEI, cicle de l’aigua. Finalment, indicar que Arcadis, amb una potent presència local i internacional aporta solucions a les necessitats del futur, optimitzant l’equilibri entre les perspectives econòmiques, mediambientals i socials.\nEls Business Partners de la AEQT són empreses altament qualificades en la prestació de serveis a les companyies químiques i que ofereixen una experiència contrastada o condicions especials als membres de l’associació.\n23/05/2019 Falck SCI es suma a l’Associació Empresarial Química de Tarragona com a nou Business Partner\n09/06/2020 El sector químic presumeix de la seguretat de les seves empreses en la comissió d’estudi del Parlament\n02/09/2019 Costa Dorada Experience, nou Business Partner de l’AEQT


La seguretat ciutadana, en mans d'homes\nEn l'últim any s'han integrat a la policia una trentena de candidats. Una fornada que no ha servit per canviar el desequilibri entre homes i dones que hi ha al cos d'ordre. Desequilibri que, segons les dades d'Estadística, es manté també en la resta d'efectius de seguretat ciutadana, és a dir, bombers i agents penitenciaris.\nL'última fornada de candidats a policia ha reforçat el cos, que a 31 de desembre del 2018 tenia 246 agents, trenta més que un any abans. La resta del personal, fins arribar als més de tres-cents, és personal administratiu. Ara bé, només dos d'aquests nous policies són dones.\nPer tant, es manté un desequilibri entre gèneres en el cos d'ordre ja que només una de cada cinc places l'ocupa una dona. Escenari que es trasllada també als quadres de comandament policials, on només hi trobem una comissària primera i dues sotsoficials davant el mig centenar d'homes amb càrrecs de responsabilitat.\nEl panorama és molt similar als altres dos cossos responsables de la seguretat ciutadana. En el cas dels agents penitenciaris són una setantena entre agents i personal administratiu i tècnic, dades pràcticament calcades a les de finals del 2017.\nFinalment, i pel que fa als bombers, mantenen exactament el mateix nombre d'efectius, 135. Aquí trobem que el 90% de la plantilla és del sexe masculí, el percentatge més alt dels tres cossos. A més, entre els operatius de camp, no hi ha cap dona amb grau superior al de bomber.


Serveis - Ajuntament d'Aiguafreda\nData i hora oficials:22:46 | 27/06/2022\nEL PUNT - SERVEI D'INFORMACIÓ JUVENIL I ESPAI JOVE D'AIGUAFREDA i SANT MARTÍ DE CENTELLES és el Punt Jove compartit pels ajuntaments d’Aiguafreda (on es troba l’equipament) i de Sant Martí.\nDurant l’any “El Punt” organitza o col·labora en diferents activitats adreçades principalment als joves, entre les quals destacant la Setmana de Joventut (juliol). També programa anualment una oferta de cursos i sessions formatives adreçades tant als joves com a les persones en general. Entre aquests destaquen els idiomes, tots aquells ensenyaments adreçats a la inserció laboral i, finalment, el suport als estudiants de Secundària (Aula Estudi).\nPtge. Sant Ramon, 2 Bxs.\nHorari: de dimarts a divendres de 17 h a 20 h.\nProtocol de prevenció i detecció davant del consum de drogues (PDF, 711 kB)\nProtocol de prevenció i detecció davant del consum de drogues (PDF, 140 kB)\nProtocol de prevenció i detecció davant del consum de drogues (PDF, 3,50 MB)\nPla Local de Joventut 2021-2025 (PDF, 3,51 MB)\nServei de Recollida de Deixalles\nA Aiguafreda separem les deixalles municipals en 5 grups diferents. D'aquesta manera aconseguim que molt menys residus vagin a parar a l'abocador:\nMatèria orgànica (restes de menjar i vegetals)\nMaterials reciclables (envasos lleugers, paper i cartró)\nVidre (només envasos de vidre\nRebuig (tot allò que no es pot aprofitar)\nEls residus especials i valoritzables van directament a la Deixalleria.\nA casa, separem les deixalles amb 5 grups.\nLa matèria orgànica, els reciclables i el rebuig, es recullen porta a porta (davant la porta de casa). El vidre l’hem de portar al contenidor iglú verd i els residus especials els portarem a la Deixalleria.\nCubell de 10 l\nCubell de 25 l: per treure la matèria orgànica al carrer, davant de la porta de casa, els 3 dies de la setmana que correspon.\nCubell de 120, 240 o 1100 l: per treure la gespa i restes de jardineria i de l'hort, els 3 dies de la setmana que correspon.\nBossa compostable:obligatòria per fer la recollida selectiva de la matèria orgànica. Les bosses compostables les podeu comprar al petit comerç del municipi.\nBossa pels materials reciclables: s'aconsella que sigui una bossa semitransparent, per treure els materials reciclables davant la porta de casa, els 2 dies de la setmana que correspon.\nBossa pel rebuig: qualsevol tipus de bossa serveix per treure el rebuig davant la porta de casa, el dia que correspon.\nContenidor iglú verd: per dipositar-hi només els envasos de vidre buits i sense tap.\nQUAN ES RECULL CADA TIPUS DE MATERIAL?\nDissabte: (no hi ha servei)\nLa recollida es fa a la nit.\nCal treure la bossa o cubell al portal de casa, entre les 20:00 h i les 22:00 h. La recollida comença a partir de les 22 h.\nRECOLLIDA DEL TRASTO\nÉs un servei gratuït per als particulars que es realitza el 3r dimecres de mes.\nPer sol·licitar-ho, cal posar-se en contacte amb l’Ajuntament al telèfon 93 844 22 53.\nUn cop inscrits cal deixar els trastos davant del portal de casa la nit anterior a la recollida.\nQUÈ ÉS LA DEIXALLERIA?\nLa deixalleria és una instal·lació preparada per aportar-hi tots aquells residus especials per la seva toxicitat (fluorescents, pintures, dissolvents...) i els valoritzables per raons de volum o quantitat.\nLa deixalleria municipal d'Aiguafreda està situada al C/ Avencó, s/n.\nTambé es pot fer servir la deixalleria de la Mancomunitat La Plana, situada a Malla, al costat de les instal·lacions de la Mancomunitat.\nHorari d’atenció al públic de la deixalleria d'Aiguafreda:\nMatí d’11 a 13 h i tarda de 16 a 19 h\nL’àrea d'aportació està ubicada al costat de la deixalleria. Aquesta àrea només s'ha d'utilitzar en cas de necessitat puntual, en cap cas com a punt d'evacuació diària de les deixalles.\nNOMÉS serveix per dipositar-hi deixalles domèstiques com les que es recullen amb el porta a porta. També està pensada per donar sortida a les persones que no resideixen tota la setmana a Aiguafreda; aquelles que no es poden acollir al servei de recollida porta a porta com alguns habitatges disseminats, o bé, per aquelles famílies que tinguin alguna emergència o necessitat puntual.\nEstà totalment prohibit deixar-hi gespa o poda, trastos o voluminosos com mobles, llits, matalassos, etc. i residus especials com pintures, fluorescents, piles, etc.\nCal dipositar les deixalles a l'interior dels contenidors corresponents.\nL’Àrea d’aportació està vigilada amb videocàmera i un mal ús del servei pot ser sancionat tal com contempla el Text refós de la Llei reguladora dels residus, aprovat mitjançant el Decret Legislatiu 1/2009, de 21 de juliol i l’ordenança municipal.\nSi necessiteu més informació, recollir el material necessari per fer la separació a casa, us podeu adreçar a l’Ajuntament, o trucar a la Mancomunitat La Plana (93 812 41 67); o també al web www.mancoplana.cat\nReciclar és fàcil (PDF, 1,05 MB)\nServei Deixalleria (PDF, 4,55 MB)\nEl Servei d'Ocupació d'Aiguafreda és un servei municipal que té com a objectius el suport a les persones aturades en la recerca de feina, la formació ocupacional i el suport a les empreses del nostre territori.\nDilluns, dimecres i divendres de 10 a 13h, prèvia concertació telefònica.\nPodeu concertar visita trucant al 93.844.22.53\nDarrera actualització d’aquest contingut: 31/01/2022 a les 21:57h


Publicat per Lord Brokeboshi a 16:02 2 comentaris:\nDe tant en tant surten pel•lícules que per algun estrany motiu de la naturalesa gaudeixen d’un misteriós estatus d’intocables, incontestables... i realment n’hi ha un munt. Són aquelles vaques sagrades del setè art i ho dic perquè només falta dir o comentar alguna cosa negativa sobre elles per tal que els seus seguidors es tirin a sobre teu, suposo que les seves raons tindran per molt sorprenents que puguin ser (que si que la vida et dóna sorpreses) i que fins i tot poden deixar-te de parlar. Després ve quan es vengen i res del que tu diguis estarà bé. Ja estàs encasillat. Però realment mai he cregut en les vaques sagrades ni en consensos falsos o ingenus generalitzats. Sempre m’ha semblat que darrera d’això s’amaga una autèntica mandra per qüestionar o simplement una por terrible a descobrir les pròpies limitacions. I perquè no es pot dissentir? Si home si, en definitiva és una temptació massa gran per no sucumbir-ne. No és el simple fet de crear polèmiques, bé no almenys en el fons real, sinó poder dir el que veritablement es pensa o se sent, pel plaer simplement de dir-ho o per no callar-te el que creus que va a tortes i ningú sembla veure.\nCom deia aquestes pel·lícules són “Les vaques sagrades del setè art” i aquest en serà el nom del tema. Amb aquesta petita sèrie de crítiques o comentaris no tinc la intenció de convèncer a ningú ni menjar el cap, ni tan sols fer canviar d’opinió i que me diguin: “Edu quanta raó tens”. Mentida, no penso que cap moment que jo tingui la raó. Tampoc vull dir amb això que jo tingui el millor gust del món. Senzillament argumento i desentrello perquè aquestes pel•lícules em semblen fluixes, nefastes, mentideres, estúpides, tontes o mal fetes... i principalment desaprofitades (per desgracia és allò més habitual) i que qui llegeixi els meus comentaris, encara que no hi estigui d’acord o segueixi pensant que ha vist un non plus ultra, entengui i respecti perquè no m’agraden. De fet em comunico sempre millor per escrit que cara a cara (si és trist).\nAmb tot això no vull dir que jo tingui la veritat suprema, ni molt menys, de fet mai he cregut ni vull tenir-la. Només dono a veure el meu punt de vista i deixar el meu sentir crític sigui més o menys valuós. Podeu opinar i dir-me el que vulgueu sou lliures.\nAviat començaré a posar les primeres crítiques que potser sorprèn. També hi haurà més series de comentaris sobre cine amb diferents temes (ja m’hi estic posant).\nI ara reconec que jo era un d'aquests... però la vida et moldeja i et fa créixer (ni que tingués seixanta anys, dios...)\nFins ara! Gràcies.\nPublicat per Lord Brokeboshi a 13:04 5 comentaris:\nEtiquetes de comentaris: Cinema, Les Vaques Sagrades del setè art, opinió\nAvui escric la primera entrada al meu blog. Ja feia bastant temps que tenia ganes de iniciar-ne un però encara no coneixia bé aquest món i no sabia com començar. Però després d’informar-me començo i espero que resulti una experiència positiva, en la qual els primers dies aniré practicant el funcionament i fent-m’hi “amic”. El meu nom de blogger és Lord Brokeboshi, algun dia explicaré el perquè del meu nom artístic o més aviat deixaré que es pugui anar descobrint a través de les meves entrades.\nAixí doncs dono la meva benvinguda a tots aquells interessats en entrar-hi i donar les gràcies prèviament. Agrairé tots aquells comentaris que es facin al meu blog, que ningú es talli, que no mossego.\nAbans de res vull aclarir que el meu blog serà bilingüe. L’idioma bàsic que utilitzaré serà el català, però vull recordar que jo sóc de família castellanoparlant i que el castellà serà un dels idiomes més usats sobretot quan parli de cinema o altres fenòmens culturals en els quals la llengua castellana hi està més arrelada. Espero que ningú s’ofengui (només faltaria jajaja). També val a dir que potser algun dia hi apareixerà alguna entrada en anglès o en francès (recordeu que estudio turisme i no em vindrà gens malament practicar aquestes llengües) i vés a saber si apareix de tant en tant alguna coseta en japonès o d’algun idioma estrany d’aquests que m’agrada estudiar (però que evidentment no parlo).\nSobre els continguts del blog, bé: el cinema, la música i la lectura són els meus temes preferits i segurament seran els més habituals. De totes maneres encara no he començat a posar-hi entrades i per tant no sé si serà el que hi predomini. Qualsevol tema cultural o de debat hi té cabuda i no descarto la política, de la qual últimament m’agrada parlar-ne tocant allò que no sona...\nJa hem coneixeu i “Rechazando cualquier señal de normalidad” no és una casualitat; a part de ser una magnífica i transgressora (una altra més, que grans són) de Fangoria amb la inigualable Sara Montiel, i té el seu sentit. Molts dels que em rodegen solen tractar-me amb més o menys afecte (normalment amb afecte) o amb més o menys encert (fifty fifty) de friki (si aquesta paraula que està tant de moda) ja sigui pels meus gustos, per la meva manera de ser o per les coses que faig. La veritat és que jo em considero bastant “normal” però ja li estic agafant fàstic a la paraula “normal” perquè sovint és emprada de manera abusiva i no precisament per la gent que l’hauria d’utilitzar. Per tant ja defineixo que prefereixo ser anormal i tenir personalitat que no haver-me d’amagar o no poder dir el que penso. El que diran m'ho passo cada dia més pel forro (i que quedi ben fi). I aquí podeu fer exactament el mateix: dir el que us sembli i opinar. Endavant que sou lliures!\nAquesta és una petita presentació, espero que us agradi el meu nou blog. Us deixo amb el videoclip de “Absolutamente” com a aperitiu. En breu com ja he comentat començaré a introduir entrades. Gràcies!!!\nLord Brokeboshi dixit.\nPublicat per Lord Brokeboshi a 12:50 Cap comentari:\nEtiquetes de comentaris: http://www.youtube.com/watch?v=zTHpem6zosM


Ricard Casas, ponent en la quinta jornada oberta de formació d’entrenadors\nValència Basket organitza la quinta jornada oberta de formació d'entrenadors, una xarrada que tindrà lloc demà 17 de gener a les 20:30 hores en la pista central de L’Alqueria del Basket. El ponent d'esta quinta edició serà el tècnic Ricard Casas, que abordarà la Metodologia aplicada a la tècnica-tàctica operativa.\nEl tècnic nascut a Manresa té una gran trajectòria. Va començar desenrotllant la seua carrera en terres catalanes, entrenant a Manresa, Montcada i Tarragona abans de passar per Pamesa València en la temporada 2005-2006. No es tracta de la seua única experiència ACB, ja que també va entrenar en ViveMenorca i Valladolid abans llançar-se a l'aventura internacional.\nDesprés del pas pel club val·lisoletà, el tècnic català va entrenar els Toros de Aragua, en la lliga professional veneçolana, abans de traslladar-se a Angola. En el país africà, va aconseguir proclamar-se campió de lliga amb el Clube Desportivo Primeiro de Agosto.


FC Barcelona - Enrile PAS Alcoi: Debut trepidant a la Copa - FC Barcelona\nHomeSeccionsHoquei PatinsPrimer EquipNotíciesFC Barcelona - Enrile PAS Alcoi: Debut trepidant a la Copa\nFC Barcelona - Enrile PAS Alcoi: Debut trepidant a la Copa\nwww.fcbarcelona.cat - 27/02/2015 | 00:00\nEl camí dels de Ricard Muñoz a la Copa del Rei s’inicia aquest divendres (18.30 hores, Esport3 i Barça TV) contra un rival amb molt a guanyar i poc a perdre Els blaugranes, al complet i sense baixes, afronten el matx amb una il·lusió especial i aspiren a tot en aquesta Copa de Blanes\nMarín, en una acció contra l'Alcoi al Palau. FOTO: Arxiu FCB\nJa ha arribat el dia. Després d’un any esperant la Copa del Rei, ja és aquí, i el camí del Barça de Ricard Muñoz comença aquest divendres a la tarda (18.30 hores) contra un rival més que perillós. L’Enrile PAS Alcoi, que disputa la competició del KO l’any en què acaba d’ascendir, ha demostrat la seva qualitat passada ja la meitat de la temporada i de ben segur que complicarà les coses als blaugranes, que no es refien d’un rival que al Palau, durant la primera volta, va jugar realment bé tot i perdre (5-2).\nEl Patín Alcodiam Salesiano arriba a Blanes amb gran il·lusió. I és que els homes de Diego Mir saben que el repte de passar a les semifinals és difícil, però ho donaran tot i jugaran sense pressió. Això els fa encara més perillosos i els blaugranes hauran d’estar atents i concentrats durant els 50 minuts, perquè un error pot decidir un partit de Copa del Rei, i els precedents així ho diuen. Pel que fa a l’OK Lliga, el seu màxim golejador és el català Ferran Formatjé, amb 23 gols, i Marc Figa, amb 16, el segueix en aquesta llista.\nArriba a la Copa del Rei en un bon moment de resultats amb el lideratge a l’OK Lliga i classificat per als quarts de final de la Lliga Europea. Els homes de Ricard Muñoz són conscients que no guanyen aquesta competició des del 2012 i que seria un plus molt important tornar-ho a aconseguir. Tots els jugadors estan disponibles per al partit i per al repte de poder aconseguir la 20a Copa del Rei de la secció.\nL'hoquei, entre fogons


L'eurodiputat electe havia presidit el Parlament Europeu entre el 2004 i el 2007\n2 min. Barcelona 26/06/2019 12:08\n651x366 Borrell renuncia a l'acta d'eurodiputat per continuar com a ministre d'Exteriors Borrell renuncia a l'acta d'eurodiputat per continuar com a ministre d'Exteriors\nEl diputat electe al Parlament Europeu, Josep Borrell, renunciarà a seure a l'Eurocambra per mantenir-se al capdavant de la cartera espanyola d'Afers Estrangers, Unió Europea i Cooperació. Així ho han avançat aquest dimecres diversos mitjans, com 'El País' o el digital 'Eldiario.es', que han confirmat que, tot i haver-se presentat com a cap de llista per als socialistes a les eleccions del 26 de maig passat, Borrell no tornarà al Parlament Europeu.\nBorrell havia presidit el Parlament Europeu entre el 2004 i el 2007, però la decisió de renunciar a l'acta d'eurodiputat tanca la porta a les especulacions de les últimes setmanes que el postulaven per capitanejar una de les tres grans institucions de la Unió Europea. Les negociacions, però, continuen en l'aire.\nNegociació per repartir els càrrecs de la UE\nD'aquesta manera, el ministre en funcions no reeditarà la seva estada a les institucions europees malgrat que la seva candidatura guanyés les eleccions europees a l'estat espanyol amb un 30% dels suports a les urnes.\n"Són unes eleccions diferents. En els últims cinc anys ha crescut molt el nacionalpopulisme, l'antieuropeisme d'extrema dreta i extrema esquerra", explicava en una entrevista a 'Eldiario.es'. I afegia: "És una ocasió per fer política en el sentit més ampli de la paraula". Ara, però, el ministre en funcions hauria canviat d'idea i prefereix conservar el càrrec de ministre al gabinet del president en funcions Pedro Sánchez.\nBorrell, disposat a anar a Brussel·les\nBorrell no descarta ser comissari europeu\nDes de l’Eurocambra, Borrell ha afirmat que la renúncia a ser eurodiputat s’explica per l’escenari “d’incertesa” davant la possible investidura de Pedro Sánchez. “Hi havia una incompatibilitat absoluta entre seguir sent ministre i assumir l’escó d’eurodiputat”, ha afegit.\nTot i això, el ministre espanyol en funcions no s’ha tancat cap porta per tenir càrrecs a nivell europeu i ha reiterat diverses vegades que “no cal ser europarlamentari per ser comissari”. Per tant, Borrell manté la porta oberta a entrar a la Comissió Europea, l'òrgan executiu de la UE i que acaba el mandat actual a finals d’octubre.\n“Tant és treballar per Europa com a europarlamentari que com a membre de la Comissió Europea o fins i tot com a ministre”, ha afirmat Borrell amb incertesa sobre el càrrec que acabarà tenint. Així mateix s’ha mostrat confiat i ha assegurat que “sens dubte” creu que té “capacitat” per ser comissari.


El CTFC participa a un projecte europeu sobre conciliació | Xarxa Punt TIC\nReunió a Portugal\nDes del dia 8 al 12 d’abril es va celebrar a Porto, Portugal la segona reunió transnacional del projecte Grundtvig COFE ( Conciliation for Equality in the XXI century), en el qual participen els països de Romania, Grècia, Itàlia, Portugal i l'Estat espanyol, representat pel Centre Tecnològic Forestal de Catalunya (CTFC) com a líder.\nEn aquesta segona reunió el soci líder va presentar la comparativa de legislació dels diferents països, valorant els punts forts i febles i la seva situació actual en matèria de conciliació.\nSeguidament es va presentar la fitxa de bones pràctiques elaborada pel CTFC per tal de consensuar-la per tal que, posteriorment, cada soci faci una enquesta a tres empreses que adoptin mesures de conciliació rellevants i siguin d’aplicació a altres empreses dels territoris participants.\nLa primera pràctica acordem que es presentarà durant el tercer meeting a Livorno (Itàlia), durant el mes de setembre.\nEls socis van poder, durant la seva estància visitar Esparço T, una fundació que treballa amb persones amb dificultats psíquiques o amb pocs recursos mitjançant la creació d’obres d’art. Els recursos els obtenen mitjançant la subhasta d’objectes persones famoses o artistes. L’Hotel Infante Sagres els ha cedit un espai on fan l’exposició i venda de les obres d’art i dels productes que elaboren els treballadors.\nPer últim es va visitar l’associació CASTIIS, en Sanguedo. Aquesta institució compta amb serveis de guarderia, llar de jubilats, centre de dia per avis, un centre d’acolliment per a nens abandonats, una escola per al primer cicle de primària i un centre comunitari que proporciona assessorament personal i professional a persones exposades a situacions d’exclusió social.\nPublicat el 30/10/2017\nEnquesta per conèixer les necessitats formatives de les persones que treballen amb joves\nProjecte Silver Sidekicks


Barraca de vinya de la tina la Solitària | Mapes de Patrimoni Cultural\nBarraca de vinya de la tina la Solitària\nBarraca de vinya de la tina la Solitària Talamanca\nTot el conjunt es troba en un estat de deteriorament degut al creixement de la vegetació i al seu estat d'abandonament.\nBarraca de vinya que es localitza a l'est de la tina Llobregat. És de planta rectangular amb 2,05 m d'ample i 1,7 m de llarg. És una construcció feta amb pedra seca. La coberta i la part superior dels murs han desaparegut. El gruix de les parets és de 50 cm. La porta d'entrada és de 65 cm d'amplada, presenta un encaix al muntat dret i s'ha perdut la llinda que la conformava. A l'interior hi trobem quatre amagatalls, tots ells de grans dimensions; al parament sud, un de 40 cm d'ample per 60 cm d'alt i 30 cm de fondària; al parament oest, un de 20 cm d'ample per 20 cm d'alt i 20 cm de fondària; al parament nord, un de 60 cm d'ample, i al parament est, el darrer, amb 60 cm d'ample i 40 cm de fondària. El conjunt de la barraca es troba en un estat força deteriorat. AADD (2005:165-166)


Les tablets: una eina per al mestre\nCada cop més trobem dispositius mòbils en els centres educatius però habitualment els tenim en compte únicament com a eina didàctica per als nostres alumnes.\nAmb aquest curs, volem donar eines per aprofitar els dispositius mòbils, especialment les tàblets, per al treball personal, organitzatiu i avaluador dels mestres i professors. És a dir, volem donar a conèixer aplicacions i protocols de treball que facilitin la feina del professional de l’educació a nivell: d’avaluar, de temporalitzar, de recollir informació…\nEl curs farà especial atenció a l’ús de la tàblet com a eina per avaluar a traves d’aplicacions dissenyades per aquesta funció. Es contemplaran diferent mètodes d’avaluació: recull de notes numèriques i càlcul de mitges, recull d’observacions, avaluació per rúbriques…\nEl curs tractarà indistintament aplicacions de sistemes operatius Android i IOS de manera que s’adequa a qualsevol de les tàblets més habituals en el mercat.\nConfigurar la tàblet en funció de les necessitats de cada professional.\nGestionar sistemes d’emmagatzematge virtual: gogle drive, dropbox…\nConèixer diferents aplicacions per prendre anotacions en reunions, seminaris, cursos… sense utilitzar paper.\nGestionar calendaris personals i compartits.\nGestionar les tasques.\nConèixer diferents mètodes per escanejar i editar documents que estiguin en format paper, d’una manera ràpida i senzilla.\nConèixer amb profunditat eines d’avaluació.\nLa configuració de la tàblet: comptes d’usuari, connectivitat…\nEls sistemes d’emmagatzematge virtual.\nAplicacions i mètodes per prendre notes en cursos, reunions…\nMètodes d’organització del temps: calendaris personals i calendaris compartits.\nLes tasques: una manera d’organitzar la feina més efectiva que els calendaris.\nAplicacions d’escaneig de documents des de la tàblet.\nAplicacions per avaluar.\nMestres d’Educació Infantil, Primària i Secundària que vulguin optimitzar les seves tasques com a professionals d’educació tot adquirint coneixements per estalviar temps i aprofitar al màxim els recursos tecnològics.\n7 hores no presencials:On els alumnes hauran d’elaborar un projecte que posi en pràctica els continguts treballats i que sigui d’utilitat per a la seva tasca docent.


Canvis substancials que representen l’evolució - Diari de Terrassa\nCanvis substancials que representen l’evolució\nSi més no, és curiós que, un dels punts més transitats, pel que fa a vehicles, de la Rambla d’Ègara, fa ja una pila d’anys, era més o menys una part més semblant als afores de la ciutat que no pas un tros tan cèntric. És l’evolució de les poblacions, que han variat tant, a vegades, que no semblen les mateixes de llavors.\nCom ha canviat tot. Una zona que no convidava gaire a estar-s’hi, s’ha transformat en un punt important de la ciutat. Fent comparacions, trobaríem diferències tan evidents que tampoc caldria ser un Sherlock Holmes per esbrinar-les. Es poden veure detalls claríssims de les variacions d’aquesta ubicació.\nFins i tot, a la imatge antiga, podem veure una mena de conducte gegant que sembla una via d’escapament de gent que s’amaga, o que recorda a algunes pel·lícules d’acció, amb els protagonistes fugint per sota de la ciutat.\nEls cotxes que baixen, s’han de desviar cap a altres carrers i només són els vehicles destinats al transport públic, els que tenen els drets guanyats per circular Rambla avall. És també un altre canvi substancial respecte al passat.\nEs van complint els objectius de convertir molts parts de les zones més cèntriques en zones per a vianants. Abans, com ara, els automòbils ja no passen i han de buscar circuits alternatius.\nAixí ha estat l’espectacular fuga d’un pres a Terrassa\nSi no quadren les fotos, no és culpa del fotògraf\nTres dones, enxampades quan robaven articles a Terrassa\nDetinguda per robar un mòbil a Terrassa


“Les civilitzacions no lluiten les unes amb les altres, sinó que son els homes, en particular els dirigents polítics, qui provoquen, generen i atien els conflictes armats.” Mohamed Jatamí, ex-president i intel·lectual iraní\nAquesta cita forma part de “Periodismo en el campo de batalla, Quince años tras el rastro de la yihad”, el llibre de Marc Marginedes. L’autor, reporter de guerra, ha estat durant els darrers 15 anys corresponsal d’El Periódico i ha cobert guerres com la d’Algèria, Txetxènia, Iraq, Afganistan, Pakistan, Líban i també la Primavera Àrab a Tunísia i Líbia.\nAquest llibre ens relata en primera persona setze episodis de la seva vida com a reporter de guerra, ens transporta a cada conflicte, no només informant sinó també contextualitzant i reflexionant sobre cada realitat de cada zona. Ens intenta desxifrar la complexitat dels diferents conflictes del món Àrab, del xoc de civilitzacions que s’hi produeix però al final comprèn que “Occident i el món islàmic no només no estan condemnats a guerrejar en els propers anys sinó que ambdós poden conviure i enriquir-se mútuament.” El narcisisme de personatges com Vladímir Putin, George Bush, Tony Blair, Sadam Husein, Osama bin Laden o mulá Omar, és el veritable culpable d’aquest conflictes, el fet de creure’s el centre de l’univers és el que origina aquestes massacres, no el xoc de valors religiosos i morals.\nPerò Marginedas no només reflexiona sobre els conflictes en el món àrab sinó també sobre el paper del periodisme i del reporter de guerra. Relata les enormes dificultats en què es troba per a poder informar des d’aquests països en guerra, de les pressions polítiques que s’han afrontar i el difícil equilibri al que s’ha d’arribar quan toca autocensurar-se per poder seguir informant. Què és el que fa que un periodista emprengui el perillós camí de cobrir un conflicte armat?\n“Ser conscients de la nostre pròpia fotesa, del nostre limitat paper en el món i al mateix temps lluita per desprendre’ns, en la mesura del possible, d’aquell ego, d’aquella ànsia de reconeixement públic tan present en tots nosaltres, son passos fundamentals en el procés de maduresa d’un reporter o un comentarista de notícies internacionals.”\nNo es tracta de l’ego, ni de l’adrenalina sinó de la necessitat de donar veu als que pateixen i no poden donar a conèixer aquest patiment i sobretot per treure a la llum la veritat de les guerres.


Els DO Terra Alta són vins d’alta qualitat | BGrup\nCAP DE RUC (1)\nEls DO Terra Alta són vins d'alta qualitat\nEls DO Terra Alta són vins amb cos i ànima. La zona de producció i elaboració està situada al sud de Catalunya, entre el riu Ebre i la frontera amb terres aragoneses i comprèn els 12 termes municipals de la comarca de la Terra Alta.\nA BGrup, com a proveïdors de vi a l'engròs, posem a la seva disposició ampolles amb caràcter de les marques Clos de Dia, Pinord, Reforjat, Cap de Ruc i Clamor.\nExplori els nostres DO Terra Alta vins\nEls DO Terra Alta, vins amb identitat pròpia\nLa vinya és present en totes les unitats paisatgístiques de la Plana, l'Altiplà i les Valls i especialment concentrada en el terç central de la zona de producció, entre 350 i 550 metres d'altitud. A BGrup oferim qualitat, per això posem al seu abast els DO Terra Alta, vins amb identitat pròpia\nPinord Diorama Garnatxa Negre Ecològic: Aquest és un vi d'aspecte brillant de tons violetes i rosats amb poca capa. Si s'oxigena la copa, apareixen les aromes més especiades, la canyella i les confitures. En boca es perceben suaus i frescos tanins, deixant un agradable sabor de fruita al paladar.\nCap de Ruc Blanc: Visualment es caracteritza per la seva lluentor i finor. Es tracta d'un vi net i clar amb lleugers tons daurats. Fresc i fi en boca, presenta una suau intensitat aromàtica on predominen els matisos de flors i fruites blanques.\nClamor Garnatxa: Aquest vi exhibeix un color cirera brillant de gran intensitat amb reflexos violacis. En nas expressa una aroma floral i de fruits negres, mentre que en boca presenta tanins dolços i suaus amb un regust llaminer.\nNomés ha de seleccionar els vins DO Terra Alta i tots els productes que desitgi comprar i afegir-los al carro. Després d'efectuar el pagament el nostre equip es posarà en marxa perquè li arribi tot en un parell de dies. Si necessita més informació, no dubti a posar-se en contacte amb nosaltres mitjançant el nostre formulari.\nLa Pinxa Del Barri Blanc(6u)\nLa Pinxa Del Barri Negre(6u)\nVi Barbara Fores Abrisa T Blanc 75 Cl Sr 2018\nVi Barbara Fores Blanc 75 Cl Sr 2020 1\nVi Barbara Fores Blanc 75 Cl Sr 2021 14.5º\nVi Barbara Fores Coma D En Pou Negre 75 Cl Sr 2018 *\nVi Barbara Fores El Quinta Blanc 75 Cl Sr 2018 *blan\nVi Barbara Fores El Templari Negre 75 Cl Sr 2019 *bl\nVi Barbara Fores En Moviment 1 Blanc 75 Cl 12.5º\nVi Barbara Fores Negre 75 Cl Sr 2018 1


LES MILLORS SABATES DE RUNNING PER A HOME I DONA - SABATES\nLes millors sabates de trail running per a home i dona (vídeo)\nPrincipal Sabates Les millors sabates de trail running per a home i dona (vídeo)\nUna de les alegries més conegudes de córrer és que gaudeixes alhora de fer turisme i suar. Llavors, per què no córrer fins a l’aire lliure en algunes pistes? És possible que les sabatilles de carrer no acabin de tallar-les al costat del penya-segat, per tant, si ho seràs agafant els senders , hauríeu d’invertir en un parell de senders Sabatilles d'esport .\nAquestes sabates solen ser més resistents que les sabatilles de córrer estàndard i inclouen funcions específiques dissenyades per protegir els peus dels perills a l’aire lliure com les roques i les arrels i la rotació accidental del peu. En la nostra investigació, vam trobar que la majoria d’experts no només recomanaven un parell de sabates, sinó que tenien diferents preferits segons les condicions de la pista. No hi haurà dues carreres exactament iguals, encara que sigui el mateix sender en dies diferents, però tingueu en compte les condicions habituals dels llocs preferits o del terreny més visitat. Les curses al desert demanaran sabates molt diferents de les vies fluvials o les muntanyes potencialment gelades.\nSabatilles de trail running de plom Crèdit: gentilesa del minorista\nRelacionat: Aquestes són les botes de senderisme més còmodes, segons milers de compradors\nREI és útil Introducció al trail running sèrie que inclou un fitxer article sobre la selecció de sabates . Primer us suggereixen assenyalar el tipus de sabata que esteu cercant, que depèn del tipus de sender que executeu, del nivell d'amortiment, de la baixada del taló o del canvi de nivell entre el taló i el dit del peu i l'ajustament important.\nDesprés d’haver recorregut alguns dels nostres provadors i fonts especialitzats preferits, aquests van ser alguns dels candidats més premiats. Com passa amb el calçat de totes les coses, la consideració més important és com se sent al peu individual; si cap d'aquests atractius, val la pena explorar altres línies d'aquestes marques.\nSabates de trail trail de color lila per a dona Crèdit: gentilesa de Zappos\nL'Xodus ISO³ és un clàssic de llarga data i una de les sabates més decorades d'aquesta categoria, amb bones crítiques dels clients de Zappos & apos; lloc. L’excel·lent tracció, les extremitats profundes (les puntes accidentades de la sola) i l’amortiment d’alta energia fan que sigui una sabata sòlida per al trail running. A més, el sistema tèxtil reforçat ISOFIT s’adapta al peu per obtenir una sensació personalitzada.\nComprar: (homes) zappos.com , 150 dòlars; (dones) zappos.com , $ 150\nSabates de trail running negres per a dona Crèdit: gentilesa de Zappos\nAquesta sabata de Hoka One One presenta un botí impermeable lleuger i transpirable GORE-TEX que us mantindrà els peus secs en diverses condicions meteorològiques. Una excel·lent amortiment, tracció i baix pes completen els avantatges d'aquesta sabata de trail.\nComprar: (homes) zappos.com , 160 dòlars; (dones) zappos.com , $ 160\nSalomon Speedcross 5 Crèdit: gentilesa de Eastern Mountain Sports\nL’àmplia selecció de sabates de senderisme i cursa de muntanya de Salomon és excel·lent en gairebé totes les categories, amb la Speedcross que ha guanyat elogis especials per la seva tracció a la sola increïblement agressiva de Laboratori d’engranatges a l’aire lliure .\nComprar: (homes) zappos.com , 98 dòlars (originalment 130 dòlars); (dones) zappos.com , 98 dòlars (originalment 130 dòlars)\nNike Air Zoom Terra Kiger 5 Crèdit: gentilesa de Zappos\nEl Kiger 4 va guanyar els millors premis generals de Gear Gear Lab i Running Shoes Guru, sobretot per la comoditat extrema que es descriu bàsicament com a bressol del peu. Espereu el mateix amb el Kiger 5, a més de la seva capacitat d’equilibrar la protecció amb una sensibilitat suficient que pugueu recollir el caràcter de la ruta i no us quedareu fora de lloc si acabeu portant-lo per passejar per la ciutat després de la teva carrera.\nComprar: (homes) zappos.com , a partir de 88 dòlars (originalment 130 dòlars); (dones) zappos.com , des de $ 98 (originalment $ 130)\nles dones llisquen sobre sandàlies\nL’anterior iteració del cosí de Terra Kiger va guanyar una distinció Outdoor Gear Lab com a millor xoc per al seu dòlar i una selecció de Running Shoes Guru per a la versatilitat de tota la superfície. Aquesta sabata elegant i lleugera té una màniga interior de malla que embolcalla el peu per obtenir un ajustament còmode i impressionant.\nComprar: (homes) zappos.com , a partir de 83 dòlars (originalment 110 dòlars); (dones) zappos.com , 83 dòlars (originalment 110 dòlars)\nHoka One One Challenger ATR 5 Crèdit: gentilesa de Zappos\nLa principal reivindicació de la fama del Challenger és l’amortiment, que ha guanyat l’elecció de l’editor de Outdoor Gear Lab i Elecció de Gear Junkie a la categoria l'any passat. La seva forta escuma EVA amortiment contra l’impacte sense ser inflable.\nComprar: (homes) zappos.com , 130 dòlars; (dones) zappos.com , $ 130\nLa Sportiva Bushido II Crèdit: gentilesa de Zappos\nAquesta opció més intensa es va aprofitar pel seu rendiment en terrenys irregulars i accidentats. També té una puntera sòlida per evitar els cops. No és tan amortit com algunes altres opcions i té una sola més rígida, que pot funcionar al vostre avantatge en funció de les vostres preferències.\nSabata Spin Ultra\nSabata Spin Ultra Crèdit: gentilesa de Zappos\nSpin Ultra de Scarpa va guanyar l’anhelada distinció Outside Gear of the Year i l’elecció de l’editor de Trail Runner pel seu rendiment global en gairebé totes les condicions, gràcies als seus accessoris de protecció Vibram, l’amortiment de suport i el confort superlatiu.\nComprar: (homes) zappos.com , 112 dòlars (originalment 150 dòlars); (dones) zappos.com , 112 dòlars (originalment 150 dòlars)\nSabates de trail running blaves per a dona Crèdit: gentilesa de Zappos\nSi tot just comenceu a practicar trail running o simplement no voleu tenir diferents parells de sabates a la maleta, el Caldera 4 és una opció versàtil. Ofereix una gran quantitat de farciment juntament amb una malla d'assecat ràpid que s'asseca i unes orelles menys prominents per facilitar la transició per carretera.\nComprar: (homes) zappos.com , 140 dòlars; (dones) zappos.com , $ 140\nGuant Merrell Trail 4\nGuant Merrell Trail 4 E-Mesh Crèdit: gentilesa de Zappos\nEls corredors de trail minimalistes haurien de provar el Merrell Trail Glove. Les soles lleugeres són prou agafades per mantenir-vos a la pista, però prou fines per mantenir-vos en contacte amb les seves peculiaritats.\nComprar: (homes) zappos.com , 100 dòlars; (dones) zappos.com , $ 100\nA Inc. Cloudventure\nA Inc. Cloudventure Crèdit: gentilesa de Zappos\nEns fascina el disseny distintiu de la Cloudventure, que posa butxaques d’aire a les puntes de la sabata per a més comoditat. El disseny no sacrifica el factor d’adherència, però, i els provadors de proves Trail Runner van trobar un bon rendiment entre els tipus de terreny.\nciutat de machu picchu\nAquestes sabatilles antilliscants són les sabates de viatge més còmodes\nGeorge Clooney vol que el visites al llac de Como


S'Arjau: Més de 300.000 immigrants han travessat el Mediterrani aquest 2016\nMés de 300.000 immigrants han travessat el Mediterrani aquest 2016\nL'ACNUR alerta que, al ritme actual, aquest any pot registrar el nombre més alt de naufragis i morts al mar\nEl nombre de persones que han creuat el Mediterrani per buscar protecció a Europa ja puja a més de 300.000 en els nou primers mesos del 2016. "El nombre de refugiats i immigrants que han arribat a les costes europees ha superat avui la barrera dels 300.000", ha declarat William Spindler, portaveu de l'Alt Comissionat de l'ONU per als Refugiats (ACNUR), aquest matí a Ginebra.\nSegons l'ACNUR, més de 3.000 persones han mort o han sigut declarades desaparegudes en l'intent de travessar el Mediterrani aquest any. Dades preocupants per a Spindler, perquè "si els naufragis i les xifres segueixen a aquest ritme, el 2016 serà l'any més mortal al mar Mediterrani", ha afirmat.\nGairebé tots els refugiats i immigrants arriben a Europa per les costes d'Itàlia i Grècia. Itàlia ja ha registrat més de 130.000 arribades aquest any i les peticions d'asil s'han duplicat amb relació al 2015.\nSobre els orígens de les persones que arriben, l'ACNUR ha explicat que del total registrat a Grècia, el 48% té nacionalitat siriana, el 25% provenia de l'Afganistan, el 15% de l'Iraq, el 4% del Pakistan i el 3% de l'Iran. Del total de persones que han arribat a les costes d'Itàlia, crida l'atenció que el 60% prové de països africans, principalment de Nigèria, Eritrea, Gàmbia, Guinea, el Sudan i Costa d'Ivori.\nL'acord amb Turquia\nSegons l'ONU, l'acord firmat entre Ankara i Brussel·les el març d'aquest any ha col·laborat al descens d'arribades a les illes gregues de l'Egeu oriental, pròximes a les costes turques, que van arribar a registrar milers de refugiats per dia, sobretot sirians, el 2015.\nAmb relació al pla europeu de repartiment dels refugiats entre els 28 països membres de la UE, adoptat el setembre del 2015, de les més de 160.000 demandes d'asil registrades, només se n'han portat a terme menys de 5.000.\nNomés promeses (i espera) per als refugiats a l'ONU\nNo és per falta d’aspiracions, ni d’importants paraules, però una vegada més les bones intencions de les Nacions Unides queden embolicades en les complexitats d’un organisme supranacional dominat pels interessos dels seus estats membres i tendent a veure com molt grans projectes queden empantanegats. En aquesta ocasió, les víctimes d’aquest desequilibri entre metes i realitats són els 65,3 milions de persones desplaçades a tot el món, incloent-hi més de 21 milions de refugiats, protagonistes del moviment forçós humà més important des de la segona guerra mundial, als quals l’ONU ha dedicat per primera vegada expressament una cimera d’alt nivell.\nDe ben poca cosa ha servit que la trobada, que va obrir ahir la 71a reunió de l’Assemblea General, s’iniciés amb els ambiciosos objectius marcats pel secretari general de l’ONU, Ban Ki-moon: «Protegir els drets humans de tots els refugiats i immigrants, sense que importi el seu estatus; incrementar el suport als països més impactats; assistir persones desesperades en crisis prolongades; assegurar que els nens obtenen una educació; millorar les operacions de recerca i rescat i elevar el finançament humanitari i el reassentament de refugiats». Perquè s’ha acabat amb la firma d’un document, batejat com la Declaració de Nova York per a Refugiats i Migrants, que tindrà escassa rellevància.\nEl text és una versió descafeïnada d’esborranys anteriors, dels quals es van anar eliminant propostes com per exemple el compromís de reubicar fins al 10% de la població de refugiats cada any o el de no detenir mai menors d’edat. Per acabar-ho d’adobar, no és legalment vinculant per als 193 països membres de l’ONU, es dóna un termini d’un parell d’anys per elaborar i aprovar dos nous pactes en matèria de refugiats i migrants i, a més a més, no inclou compromisos concrets immediats.\nPer tot això la «decepció» ha sigut la reacció unànime d’actors de la societat civil que treballen amb refugiats, migrants i drets humans, des d’Amnistia Internacional fins a Oxfam o Metges Sense Fronteres i Human Rights Watch, que recorden les discrepàncies entre el que es diu i el que es fa. L’ONU, per exemple, únicament ha rebut el 39% del finançament requerit per prestar ajuda en aquesta crisi, en la qual el 86% dels refugiats es troben en països en vies de desenvolupament.\nA Espanya tampoc hi falten els contrastos. Amb el compromís d’acollir un total de 17.000 refugiats, la realitat és que de moment se n’han establert al país menys de 500. I és una discrepància que resta pes a les vigoroses paraules que Felip VI va pronunciar en la cimera de l’ONU. «Molta gent truca a les portes d’Europa. La nostra responsabilitat és acollir-los, en la mesura de les nostres capacitats, perquè puguin gaudir d’una vida digna», va dir el Rei, que va assegurar també: «Els espanyols aspirem a ser un actor rellevant en una qüestió d’enorme contingut ètic i humanitari». I va definir la trobada com «un punt d’inflexió en un assumpte de transcendència vital» amb dimensions morals i polítiques que «exigeixen especial determinació, generositat i perseverança».\nLes esperances, en Obama\nAmb el decebedor resultat de la cimera de l’ONU, les mirades (i una cosa semblant a l’esperança) passen ara a una cita complementària de líders que va organitzar per avui a Nova York el president dels Estats Units, Barack Obama. I és en aquesta reunió on s’espera que 45 països participants sumin 3.000 milions de dòlars (gairebé 2.700 milions d’euros) a les arques d’ajuda humanitària i garanteixin educació per a un milió de nens refugiats i dret a l’ocupació per a un altre milió d’adults. Serien alguna cosa més que paraules i bones intencions.\nPublicat per Voluntaris a 8:57\nEtiquetes de comentaris: immigració, mort, refugiats, Stop Mare Mortum\nMés de 300.000 immigrants han travessat el Mediter...


Vikings exist: la Ràdio\nJo no podria entendre la meva vida sense música. Sempre ha estat una part molt important del meu món, i gran culpa d'això la tenen els meus pares i la meva germana. Sobretot la meva germana, que durant molts anys de joveneta va passejar-se per moltes ràdios. Tant era el seu entusiasme per la música, que un bon dia va començar a fer de tècnica de so a Ràdio Castellar, la ràdio del meu poble, a casa meva coneguda com la Ràdio. I de tècnica de so a locutora i de Castellar a molts altres llocs. Però com la Ràdio no n'hi va haver cap, almenys per mi, que em va obrir un món de gent de totes les edats, que vestien diferent, pensaven diferent i escoltaven de tot, i sobretot, que vivien per la música. Moltes estones havia passat als estudis del carrer Torras, molts dissabtes al matí, embadalida amb tots els botons que tocava la meva germana, entre moltes dedicatòries, i si no recordo malament, fins i tot jo mateixa havia gravat algun anunci. Em feia molta gràcia que els lavabos estaven a la planta de baix, i que si el programa el feia una sola persona, de vegades, o es buscava una cançó llarga, o s'acabava la música i el locutor en qüestió encara estva estirant la cadena.\nEl cas és que fa uns dies vaig tenir el plaer de ser convidada pels nois de B de Blog, que em van fer una entrevista a través d'aquesta ràdio de la que tinc tants bons records. La Ràdio està des de ja fa anys al carrer Major, i afortunadament és una emissora molt més professionalitzada, amb nou equipament i insonorització. Però veure els discos allà posats em va posar els pèls de punta i em van venir al cap noms i cognoms i cares i músiques de tot aquest món que vaig viure des d'un segon pla durant uns anys.\nL'entrevista amb el Fran i l'Edu va ser, com ja he dit en un altre post, la mar de divertida, i el B de Blog em sembla un programa fantàstic. No perquè m'hagin fet una entrevista a mi (que també ;) si no perquè és molt representatiu de la revolució cultural que està vivint el meu poble: gent amb ganes de fer coses que les duu a terme i a sobre les fa bé. Qui diu la Pastora diu el Calissó i qui diu el Calissó diu B de Blog, un programa que repassa la xarxa bloggaire castellerenca, i per mi, una manera molt xula de seguir a molta de la gent que conec.\nUs enllaço l'entrevista aquí, i tot i que reconec que em fa una mica de vergonya, m'agrada pensar que tots voaltres a qui no conec podreu, almenys, escoltar la meva veu de bleda :p\nJeje, que entrevista tan simpatica. Oye, tienes una voz muy radiofonica!!!\nGràcies per les teves paraules, gràcies per seguir també el meu bloc, i ja ho saps, roda el món i torna a la Ràdio!\nUau!!! m'ha encantat escoltar la teva veu, Carol!!!\nReafirmo que tens una veu bonica i radiofònica ... i quina gràcia i salero tens a les entrevistes, eh???\n... en aquest mitjà -suposadament fred- t'hem pogut conèixer una mica més... :)\nnena, quina gràcia sentir-te!!! ha sigut molt guai i se't nota molt "suelta"! tens una veu molt xula (de bleda, res)!\nés com coneixe't una miqueta més. gràcies per compartir-ho! ;)\nVeu de bleda, diu! Però si tens una veu la mar de bonica, Carol!\nQue bé l'escapadeta al poble, eh? Segur que has carregat les piles :)\nM'ha agradat molt l'entrevista i el programa, felicitats!\nI aprofito per dir-te una altra vegada més que m'encanta el teu blog i que és el primer que miro quan em poso a l'ordinador : a veure què s'explica avui la Carolineta...\nI per la ràdio no tens veu de bleda, ara, en persona ja és una altra cosa ;-)\nJo quina rabia!!! No tinc veu a l'ordinador!!!!\nJa fare algo per escoltar-la el cap de setmana a l'ordinador portatil del xavier, que roba de la fina els caps de setmana, jejejejej


Uncategorized | Wiki For Higher Education (wiki4HE Project)\nPosted on 28/01/2015 By wiki4HE\nEl projecte Análisis del contenido científico de la Wikipedia española, presentat pel grup de recerca de l’IN3 (UOC) Open Science and Innovation (OSI) ha estat seleccionat per rebre finançament de la Fundación Española para la Ciencia y la Tecnología (FECYT), en la convocatòria d’aquesta institució per a promoure la cultura de la ciència, la tecnologia i la innovació.\nL’objectiu del projecte és dur a terme una anàlisi exhaustiva del contingut científic de la Wikipedia espanyola – en altres paraules, la subsecció d’articles que tracten temes de ciència i tecnologia (aproximadament el 10% del milió i mig d’articles que hi ha a la versió espanyola de la Wikipedia). L’estudi es basa en la constatació que Wikipedia ha esdevingut la plataforma de referència per a la comunicació pública de la ciència a Internet.\nPodeu veure més informació sobre el projecte aquí.\nEls investigadors que formen part d’aquest projecte són Eduard Aibar (investigador principal), Josep Lladós, Antoni Meseguer, Julià Minguillon, Maura Lerga i Peter Dunajscik/Maxigas.\nVídeos del Seminari disponibles\nPosted on 12/03/2014 By wiki4HE\nAcabem de penjar els vídeos del nostre Seminari Internacional aquí.\nL’edició d’articles de qualitat a Viquipèdia obté bons nivells d’eficiència\nPosted on 15/10/2012 By Maura Lerga\nUn article acadèmic molt recent té en compte la versió catalana de Wikipedia a les seves dades. Es tracta d’un estudi comparatiu entre més d’una trentena de versions lingüístiques de Wikipedia, exclosa l’anglesa, per mirar de trobar relació entre el grau de desenvolupament dels continguts (antiguitat, nombre d’editors, nombre i tipus d’articles editats…) i el que, anomenen, eficiència de la participació dels membres actius del projecte.\nLa idea central de l’estudi diu que quan un projecte comunitari com una nova versió lingüística de Wikipedia arranca, l’embranzida inicial té una resposta positiva amb un alt nivell de participació i intensitat. Però a mesura que el projecte avança i es consolida el nivell de participació s’estanca, tant en captació de nous participants com en la implicació dels ja existents.\nEn relació a les dades sobre la versió catalana, destaquem que la Viquipèdia es troba en la posició 27, després de la versió anglesa, en nombre d’articles editats. Segons la perspectiva de l’estudi, a la versió catalana la relació entre els editors potencials i els editors actius no és molt bona. En aquest aspecte, les versions més eficients serien l’hongaresa, la noruega i la finlandesa.\nTambé s’analitza l’eficiència en la producció de nous articles i d’articles amb menció de qualitat (FA, Featured Articles). Aquí, la versió catalana no destaca pel ritme de creació de nous articles, però en canvi sí que obté bons resultats en la creació d’articles amb menció de qualitat. Per tant, obté un alt nivell d’eficiència en la relació entre edició de nous articles i articles amb menció de qualitat.\nPodeu trobar una versió lliure de l’article aquí (en anglès).\nEls articles de Wikipedia treballats per alumnes milloren la seva qualitat\nPosted on 04/10/2012 By Maura Lerga\nSegons un estudi de Wikipedia, més del 84% dels articles editats per alumnes com a activitat educativa han millorat la seva qualitat. La mostra de l’estudi no és representativa del conjunt d’iniciatives que s’han fet arreu del món, però és una constatació significativa que l’ús docent de Wikipedia té bons resultats, no només de cara als alumnes sinó per a la pròpia qualitat de la informació de l’enciclopèdia.\nLa Wikimedia Foundation dinamitza, des de 2010, un programa educatiu per fomentar l’ús docent de Wikipedia. L’objectiu del Wikipedia Education Program és encoratjar els professors perquè desenvolupin activitats educatives amb els seus alumnes a partir de l’edició d’articles a Wikipedia. Per aconseguir-ho, han creat la figura de l’embaixador de Wikipedia, un voluntari que assisteix el professor durant el desenvolupament de l’activitat.\nActualment, la Fundació coordina 4 programes (Brasil, Canadà, Egipte i Estats Units) i té presència a més d’una desena de països. A la Wikipedia podem trobar també una pàgina dedicada als projectes educatius basats en l’ús docent de Wikipedia, tant en escoles com en universitats. Hi consten una vintena de projectes en curs i tot un recull de projectes d’anys anteriors.\nEn el Seminario Wikipedia and University: research and teaching experiences – tramullas.com on About


El sector del cava tanca un eufòric 2017 amb rècord d’ampolles venudes i d’exportacions - Penedès Econòmic l El diari econòmic online de la Vegueria Penedès\nEl sector del cava tanca un eufòric 2017 amb rècord d’ampolles venudes i d’exportacions\nPE 76 l Les empreses de la DO Cava van facturar 1.149,3 milions d’euros, un 6,5% més respecte de l’any anterior, malgrat les “turbulències” dels darrers mesos\nEl sector del cava va celebrar aquest mes les bones notícies de les dades del tancament de l’exercici. El motiu: la DO Cava va batre l’any 2017 el seu rècord històric en nombre d’ampolles venudes, 252.515.336 milions, un 3% més que l’any passat en volum, el que representa un valor econòmic d’1.149, 3 milions d’euros (+6,5%). També es va batre el rècord d’exportacions, amb 162,2 milions d’ampolles venudes, un 2% més que el 2016. Dos fets que van ser destacats pel president del Consell Regulador del Cava, Pere Bonet, durant la presentació de les dades, realitzada a Vilafranca, i que va qualificar d’evolució “esperançadora”.\nAlemanya va recuperar el primera posició perduda l’any passat amb un destacat creixement del 10,57%, amb 31 milions d’ampolles venudes, seguida de Bèlgica que tot i que perd pistonada (-3,47%) continua sent el segon mercat per al cava, amb 28 milions d’ampolles venudes, i el Regne Unit que cau un -13,63%, per l’efecte del Brexit. També perden vendes els EEUU (-1,25%), Finlàndia (-1’98%) i Suïssa (-1,4%), però guanyen quota França (5,47%) que ja supera els 9 milions d’ampolles, i els Països Baixos i Suècia, tots dos amb més de 4 milions. Els països de la UE absorveixen el 44,6% de la producció, mentre que els països tercers representen el 19,65%.\nEvolució de la DO Cava\nPel que fa al mercat interior, presenta un increment interanual del 4,7%, superant els 90 milions d’ampolles, xifra que no s’obtenia des del 2010. El president del Consell Regulador de la DO Cava, Pere Bonet, va explicar que tot i que l’expectativa de creixement que es preveia a finals d’estiu era del 4%, finalment es va rebaixar al 3% per les “turbulències polítiques” viscudes en els darrers mesos de l’any: “el soroll mediàtic sempre afecta i el soroll del darrer trimestre de l’any va ser extraordinari”, va assegurar. Aquest fet va implicar una millora de les vendes de caves de fora de Catalunya, que van incrementar-se un 16%, mentre que els catalans ho van fer un 3%. Catalunya és la comunitat on es produeix el 95’3% del total de cava i on se’n consumeix el 30%.\nEl cava tradicional és el més apreciat i venut arreu, amb 219,8 milions d’ampolles (1,95% més respecte al 2016), seguits dels reserva (criança mínima de 15 mesos) dels quals es van vendre 28,6 milions d’ampolles (+13,43%), mentre que els grans reserva (criança mínima de 30 mesos) van caure caure tant al mercat interior (-4,8%) com a l’exterior (-14,1%). Pel que fa al rosat, va perdre un 2,2% de vendes respecte al 2016\nEls premium es consoliden\nL’increment en el valor de les vendes és una bona tendència destacada per Bonet, que va incidir especialment en l’evolució positiva del segment Premium, que va tancar l’any amb un creixement del 10,7%, superant per primer cop els 32 milions d’ampolles, però que encara representen el 13% del total. Aquest tipus de caves han estat especialment demandats en el mercat interior, que representa el 64,5% del total de les vendes, i creix un 14% respecte el 2016, mentre que el mercat exterior augmenta un 5,1%.\nAlemanya va tornar a liderar la demanda de cava a l’exterior\nEl preu mig de l’ampolla actualment està en 4,55 euros, un 3,5% més que l’any anterior, quan es valorava en 4,40 euros. Aquest fet demostra que el sector avança cap a aquest tipus de caves més que no pas als productes low cost (marques blanques i barates). Els de producció ecològica també han crescut un 48,17%, i superen els 5,9 milions d’ampolles. Perquè la DO cava continuï creixent, és imprescindible augmentar les vendes del segment Premium: “fins ara hem competit perquè el nostre producte tingui la millor relació qualitat-preu, però ara hem de començar a competir per l’excel·lència. Aquest és el gran repte que tenim i aquests caves són el progrés, solidesa i valor afegit. Són imatge de qualitat global”.\nDins d’aquest segment, s’engloba també el Cava de Paratge Qualificat, del qual encara no se’n poden analitzar les resultats, ja que el llançament internacional del qual va tenir lloc a Londres al novembre.\nPel que fa al nombre d’empreses elaboradores es manté estable, en un total de 230, 142 de les quals exporten el seu producte a més de 140 països.\n30 anys de la DO Cava\nL’any 2017 va ser destacat per la DO Cava, que va celebrar 30 anys de vida dins del sistema europeu de diferenciació qualitativa protegida de les denominacions d’origen. En aquestes tres dècades pràcticament s’ha doblat el volum total comercialitzat (94,7%) passant de 129.670 milers d’ampolles a 252.512. El mercat exterior ha esta clau en l’èxit de la DO Cava, que ha triplicat el seu volum des del 1987 (+298,9%). Segons Bonet: “fins l’any 1987 el mercat exterior era una asignatura pendent, hi havia poca vocació internacional. L’entrada d’Espanya a la comunitat econòmica europea va ser determinant per la futur del sector”. L’exportació iniciada per dotze empreses pioneres va actuar de locomotora perquè s’hi sumessin moltes més.\nEl preu mig de l’ampolla és de 4,55 euros, un 3,5% més que l’Any 2016\nDurant la presentació de les dades va intervenir el director general de l’Incavi, Salvador Puig, que va afirmar que “el cava és fonamental per a l’economia catalana perquè és un dels motors de l’exportació i un gran ambaixador nostre”. També va assegurar que “el consumidor està cada cop més interessat per la qualitat i el vincle dels caves amb el territori i en aquest sentit el cava premium ajuda”.\nPer la seva banda, el director general de la Indústria Alimentària del ministeri d’Agricultura i Pesca, Alimentació i Medi Ambient, Fernando Burgaz, “l’any passat va ser especialment important per al Consell Regulador del Cava. S’ha fet una bona feina i aconseguit fites importants” i va felicitar l’equip directiu que, després de quatre anys, deixaran els càrrecs aquest estiu.


Nom: NECRÒPOLIS DE LES FOSES D'ERILL CASTELL\nDes de Medieval ? fins a Medieval ? ( 400 / 1492 )\nEn el paratge conegut amb el nom de les Foses, a Erillcastell, es van localitzar dues tombes inèdites. La troballa, realitzada de forma casual, es va produir després d'un intens període de pluges que va provocar l'esllavissament d'un marge de terra que separa dues finques. A partir d'aquí s'inicia una intervenció preventiva per tal de documentar les restes localitzades. No obstant, cal considerar que aquesta intervenció arqueològica només es realitza en el marge del camí on s'han realitzat les troballes, amb la intenció d'establir una cronologia relativa dels enterraments i investigar si possiblement hi hauria un assentament proper a la zona.\nLa intervenció arqueològica es realitza entre el 29 i 30 d'octubre de 2009. En un principi van aparèixer dues estructures funeràries parcialment destruïdes, tot i que conservaven part de les lloses de tendència rectangular que delimiten i cobreixen les inhumacions, orientades en sentit est-oest i en forma de decúbit supí. Durant els treballs de neteja de vegetació del marge del camí es va poder constatar una altre tomba també afectada. Així doncs les tres tombes són de lloses excavades al substrat geològic i no es van trobar cap estructura ni material arqueològic lligats a aquestes tombes.\n- Unitat Funerària 1: individu jove, entre 24-29 anys, segurament de sexe femení. Al cos li mancava el crani i només es recuperen algunes dents i la part dreta del cos es troba desapareguda. Es podria considerar que només es preserva el 50% del cos.\n- Unitat Funerària 2: situada a 1,3 metres de l'anterior i en millor estat de conservació. Es tractaria d'un individu jove entre 20-24 anys de sexe masculí. Com en el cas anterior la part dreta del cos es troba desapareguda i, degut a l'esllavissada, alguns ossos només se'n conserven petits fragments. En aquest esquelet s'hi troben algunes particularitat, o bé un politraumatisme accidental o alguna malaltia genètica.\n- Unitat Funerària 3: localitzada a 5,3 metres de la primer tomba. Es tracta d'un individu entre 45-59 anys, de sexe femení. Li manquen algunes extremitats inferiors i els dos peus, degut a l'esllavissament i erosió del terreny, i per això no es conserva el tancament inferior de la tomba.\nS'han de destacar les limitacions d'aquesta intervenció que ha estat molt localitzada, no s'han trobat materials arqueològics lligats a les tombes i la tipologia de les tombes de lloses s'utilitza en un període molt ampli cronològicament. Per aquestes raons és complicat que es pugui determinar una cronologia. No obstant, la manca d'aquest aixovar funerari i la situació de les tombes, en una zona alta i visible, i properes a assentaments rurals, permeten afirmar que tindrien una cronologia medieval. Això estaria lligat amb la idea que pertanyeria als moments inicials de l'època medieval, durant el període Alt Medieval que el cristianisme comença a arrelar-se en el món rural.\nPossiblement hi hauria una àrea de necròpolis més extensa als voltants d'aquesta troballa, però que seria aïllada de qualsevol lloc de culte o habitat. En el paratge conegut amb el nom de les Foses, a Erillcastell, es van localitzar dues tombes inèdites. La troballa, realitzada de forma casual, es va produir després d'un intens període de pluges que va provocar l'esllavissament d'un marge de terra que separa dues finques. A partir d'aquí s'inicia una intervenció preventiva per tal de documentar les restes localitzades. No obstant, cal considerar que aquesta intervenció arqueològica només es realitza en el marge del camí on s'han realitzat les troballes, amb la intenció d'establir una cronologia relativa dels enterraments i investigar si possi...\n2009 Control, Excavació, Intervenció d'urgència\nMemòries i informes ARMENTANO, Núria (2009): "Memòria de l'estudi arqueològic a la necròpolis de les Fosses d'Erill Castell". Núm. Mem: 11428\nARMENTANO OLLER, Núria [et al.] 2015 Primeres Jornades d'Arqueologia i Paleontologia del Pirineu i Aran: Coll de Nargó i la Seu d'Urgell, 29 i 30 de novembre de 2013\nBERTRAN PRIM, J. i VIVES, E. Muntanyes i població. El passat dels Pirineus des d'una perspectiva multidisciplinària.\nBOIX POCIELLO, J. 1996 Castell d'Erill (o d'Erillcastell)\nGASSIOT, E., JIMÉNEZ, J. 2006 Tribuna d'Arqueologia 2004-2005\nMADOZ, P 1985 Dicionario geográfico-estadístico-histórico de España y sus posesiones de Ultramar\nMARTÍ, J. 1983 La formación volcànica estefaniense Erill Castell (Pirineo de Lérida)


Zapatero diu que la Constitució admet una sola nació i que l'Estatut s'haurà d'adaptar\nEl president del govern espanyol, José Luis Rodríguez Zapatero, ha tornat a insistir que el terme "nació" recollit en la proposta d'Estatut català per definir Catalunya només es pot utilitzar per referir-se a Espanya amb l'actual Constitució. Així ho ha declarat en una entrevista a la cadena Antena 3, en què també s'ha referit a una possible treva de la banda terrorista ETA i ha avançat que abans de l'estiu hi haurà una nova llei de finançament de partits polítics.\n01/12/2005 - 00.00 Actualitzat 01/12/2005 - 10.29\nRodríguez Zapatero està plenament convençut que s'aprovarà l'Estatut de Catalunya, però adverteix que la Constitució reserva el terme "nació" per al conjunt de l'Estat. Per això, Zapatero adverteix que el terme "nació" s'haurà de modificar a l'Estatut.\nEn una entrevista a la cadena de televisió Antena 3, Zapatero ha assegurat que el temps demostrarà que el PP exagera amb les seves advertències contra l'Estatut i assegura que el text respectarà l'article 2 de la Constitució.\nEn l'article en qüestió es manté que "la Constitució es fonamenta en la indissoluble unitat de la nació espanyola, pàtria comuna i indivisible de tots els espanyols, i reconeix i garanteix el dret a l'autonomia de les nacionalitats i de les regions que la integren i la solidaritat entre totes elles".\nLa treva d'ETA, més a prop\nPel que fa a la possible treva de la banda terrorista ETA, Zapatero ha demanat prudència, però ha declarat que creu que s'avançarà positivament en aquesta legislatura per veure el final de la violència etarra. Zapatero ha considerat que les coses estan millor, posant com a exemple les detencions de la policia i que l'organització terrorista porta més de dos anys sense atemptats mortals.\nLlei de finançament de partits abans de l'estiu\nZapatero també s'ha compromès a aprovar una nova llei de finançament de partits abans de l'estiu per tenir més transparència i control. Arran d'això, ha dit que no considera necessari que el ministre d'Indústria, José Montilla, s'inhibeixi quan l'executiu decideixi sobre l'OPA de Gas Natural sobre Endesa. Zapatero ha afegit que no preveu cap canvi de ministres i pretén esgotar la legislatura.


Estabilitzat l'incendi de Terrassa, que ha cremat 8,14 hectàrees\n[EN DIRECTE] Continua l'escalada d'hospitalitzacions a Catalunya i 88 persones ingressen en un sol dia\t[EN DIRECTE] Continua l'escalada d'hospitalitzacions a Catalunya i 88 persones ingressen en un sol dia\nÒmnium reunirà "exili i presó" en la celebració dels seus 60 anys a Elna el 16 de juliol\tÒmnium reunirà "exili i presó" en la celebració dels seus 60 anys a Elna el 16 de juliol\n[VÍDEO] El govern australià publica un anunci impactant per alertar dels efectes de la variant Delta\t[VÍDEO] El govern australià publica un anunci impactant per alertar dels efectes de la variant Delta\nEl Pedraforca s'il·lumina en la presentació de la Via Pirinenca que il·luminarà 400 cims per la independència\tEl Pedraforca s'il·lumina en la presentació de la Via Pirinenca que il·luminarà 400 cims per la independència\nCloscadelletra (CCLXXXIII): Cal espiar-se de prop\tCloscadelletra (CCLXXXIII): Cal espiar-se de prop\nEstabilitzat l’incendi de Terrassa, que ha cremat 8,14 hectàrees\nEls Bombers, que segueixen a la zona amb quatre unitats terrestres, han passat tota la nit al lloc remullant el terreny\nEls Bombers de la Generalitat han donat per controlat l’incendi que ahir va obligar a desallotjar dues famílies i a confinar la resta de veïns d’un carrer de la urbanització Les Martines, a Terrassa. El foc ha cremat unes vuit hectàrees.\nEls Bombers, que segueixen a la zona amb quatre unitats terrestres, han passat tota la nit al lloc remullant el terreny per evitar que es reavivés el foc, que es va iniciar per motius que s’investiguen cap a les 19 hores d’ahir i va obligar a tallar la C-58.\nEl foc, proper a la zona de la urbanització Les Martines, es va poder ser estabilitzat anit a les 22:45 hores, un cop es va aconseguir tancar el perímetre. L’incendi ha afectat una zona de més de vuit hectàrees de vegetació, de les quals 5,3 són forestals.\nAhir també es va declarar un altre incendi a la zona de la Font de la Pólvora de Girona. Protecció Civil havia manté activat el pla INFOCAT pel risc elevat d’incendi forestal a Catalunya\n🔥 Hem activat el Pla d'Emergència per l'incendi de Les Martines. El foc no ha afectat cap habitatge ni hi ha ferits. Hi ha dues famílies desallotjades i tres de confinades. Habilitem la ZEM Can Jofresa per acollir persones desallotjades. Seguiu les indicacions dels @bomberscat! pic.twitter.com/cV7WL6Ao1P\n— Jordi Ballart Pastor (@jordi_ballart) July 10, 2021


Hotel Prishtina Pristina Kosovo - Ofertes d'hotels amb els MILLORS DESCOMPTES EN LÍNIA\nVeure tots els 145 allotjaments a Pristina.\nPashko Vasa 20 Qyteza Pejton, Lakrishtë, Pristina, Kosovo - Molt bona ubicació - Veure al mapa\nMés informació sobre Hotel Prishtina\nPer als viatgers què vulguin captar les imatges i els sons de Pristina, Hotel Prishtina és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hotel Prishtina és compromet a que la seva estada sigui el més còmoda possible. Per anomenar algunes de les comoditats de l'hotel, hi ha recepció 24 hores, express check-in/check-out, magatzem d'equipatge, servei d'habitacions, transport hotel/aeroport.\nGaudiu de les comoditats d'alta gama com ara banyera hidromassatge, aire condicionat, calefacció, servei de despertador, escriptori per tal de relaxar-vos després d'un cansat dia. L'hotel ofereix moltes oportunitats d'oci úniques, com bany, centre esportiu, sauna, piscina coberta. Hotel Prishtina és la vostra destinació si buscau allotjament de qualitat a Pristina.


El pigment blau en una dent, nova pista sobre el paper de la dona a l'Edat Mitjana\nUn nou mètode arqueològic obre el camí per estudiar l'activitat de les dones escribes, una feina considerada gairebé exclusiva d'homes\nXavier Duran 10/01/2019 - 19.22 Actualitzat 10/01/2019 - 19.44\nLa dentadura analitzada, amb les restes de pigment al centre (Christina Warinner)\nPodien semblar simples restes de color blau en una dentadura. Però per a un equip d'arqueòlegs s'han convertit en una troballa que dona dades sobre un fet històric poc documentat: el paper de les religioses en la còpia i la il·lustració de llibres durant l'Edat Mitjana.\nDurant molt de temps es va assumir que les còpies i il·lustració de llibres en els monestirs els feien bàsicament homes. Dels exemplars anteriors al segle XII que es conserven, només un 1% es poden atribuir a dones. En els darrers anys s'han fet descobriments que han posat en dubte aquesta idea. S'ha vist que en llocs com les actuals Àustria i Alemanya hi havia moltes dones, als monestirs, que eren tant productores com consumidores de llibres.\nEl problema és que sobreviuen pocs llibres anteriors al segle XII i que els escribes tenien tendència a no signar les seves obres. Això ha fet molt poc visibles les dones que duien a terme aquesta feina cabdal abans de la invenció de la impremta.\nLa clau, en una dent\nAra, una dent aporta noves dades. La van descobrir el 2014 i correspon a una dona que estava enterrada a la vora d'un complex d'església i monestir medieval conegut com Dalheim, al sud-oest d'Alemanya. Un equip internacional, encapçalat per Christina Warinner, de l'Institut Max Planck per a l'estudi de la Ciència de la Història Humana a Jena, n'ha fet un estudi aprofundit. Els resultats es publiquen a la revista "Sciences Advances".\nSegons les anàlisis, la dona devia morir entre els anys 997 i 1162. El que va cridar l'atenció dels investigadors va ser la presència d'un càlcul dental, una calcificació que es produeix per l'enduriment de les plaques dentals dipositades per la saliva. Era d'un blau molt viu.\nEls autors van analitzar el càlcul i van constatar que es tractava del pigment ultramarí, obtingut a partir d'una roca anomenada lapislàtzuli. Es tracta d'un pigment d'alta qualitat i molt apreciat. A la natura, els pigments blaus són relativament escassos. Dels pocs que es coneixien a l'edat mitjana, el més apreciat, de llarg, era l'ultramarí. Era brillant i molt estable, fins i tot a altes temperatures.\nS'obtenia a partir del lapislàtzuli, una roca que només es trobava en una regió de l'Afganistan. La seva qualitat i la llunyania de la matèria primera li donaven un preu molt elevat. Juntament amb l'or i la plata, es reservava per a manuscrits molt valuosos i només l'utilitzaven escribes i pintors de gran nivell.\nEl lapislàtzuli és una roca composta per diversos minerals (Christina Warinner)\nEls científics també van observar que n'hi havia restes a altres dents. La deducció dels autors és que la dona havia assimilat els càlculs en diferents moments, i no una sola vegada.\nA què es dedicava aquella dona?\nUn cop establert tot això, la pregunta era òbvia: com podia ser que aquella dona enterrada vora un monestir tingués a les dents restes d'un pigment tan car i valuós?\nEls investigadors van proposar quatre possibles respostes. Podia ser una escriba que copiava llibres o una il·lustradora que els embellia. Podia haver treballat en la preparació del pigment, fos per usar-lo ella o per a altres escribes. Potser havia consumit lapislàtzuli com a medecina, perquè a aquesta roca se li atribuïen propietats màgiques i sanadores. O fins i tot podia ser que hagués besat devotament llibres il·lustrats per altres persones, un fet que ha estat documentat.\nEls autors van considerar molt improbables les dues darreres. No hi ha proves que en aquella època en aquella zona d'Europa es fes servir el lapislàtzuli per guarir. I la pràctica de besar imatges no es va començar a fer fins dos o tres segles després. Per això, consideren que la causa més probable era que la dona fos una escriba que utilitzava el pigment, o bé que el preparava.\nEs tracta de la prova directa més antiga de l'ús del pigment per una religiosa a Alemanya. Per als arqueòlegs, el descobriment té molta importància, perquè hi ha molt poca informació sobre dones escribes i sobre els llibres que van produir entre els segles VIII i XII.\nFins ara només es coneixien cinc dones escribes actives en aquella època. La troballa indica que n'hi devia haver més. Pels autors, l'anàlisi dental pot ser un mètode que aporti noves proves. I consideren que el cas de Dalheim planteja la pregunta de quantes dones que s'havien dedicat a aquesta activitat deuen restar encara ignorades per la història.


Documental Archives — Veranda\nEl documental que t’obre les portes de RAC1\nT’has preguntat mai com és un dia a la ràdio líder en català? Tots som 1, 15 anys de ràdio és un documental que ens mostra com són 24 hores a RAC1. Amb motiu del quinzè aniversari de la ràdio, el documental entrevista els seus locutors més rellevants i fa un seguiment de tots els programes de la graella. Vesteix amb imatges tot allò que habitualment només ens arriba a través de les ones sonores. Una experiència única per conèixer les entranyes de la ràdio que ha canviat el panorama mediàtic català.\nTestimonis Jordi Basté, Toni Clapés, Elisenda Camps, Òscar Andreu, Òscar Dalmau, Joan Maria Pou, entre d’altres.


D'esquerra a dreta, els actors Pablo Derqui i Borja Espinosa, i el periodista Xavier Graset. Fotografia de Marta Trius\nDistesa, agradable, interessant, familiar, informativa, divertida i animada, així es podria definir la Conversa sobre Calígula que van oferir dos dels seus actors principals: Pablo Derqui i Borja Espinosa de la mà del periodista Xavier Graset.\nDurant l’amigable xerrada, que va tenir lloc el 27 de juny a la Biblioteca Sant Gervasi-Joan Maragall, vam poder esbrinar detalls de l’obra Calígula que s’ha representat al teatre Grec de Barcelona del 20 al 23 de juliol.\nPablo Derqui ens va presentar un Calígula diferent del que estem acostumats, i el va definir com un pobre home trist i desolat: “un personatge molt bonic. Algú que estima tant que és destructor. El Calígula d’aquesta obra és una persona que assumeix que l’amor no és suficient i vol fer patir a tothom com ell mateix pateix”, va dir Derqui. D’aquesta manera es planteja la posada en escena d’aquesta obra dirigida per Mario Gas, un director que, segons Borja Espinosa (Quèrees a l’obra) “té una idea molt vàlida de com ho vol tot des d’un primer moment, fins i tot abans que els actors sàpiguen molt bé el seu propi paper”; i no van dubtar a definir a Mario Gas com un director molt grupal que fa que s’estableixin sinergies contínues entre els actors.\nAlguns dels espectadors d’aquesta Conversa es van interessar també pel vestuari, que Derqui va definir com a atemporal anys 30-40 amb espurnes contemporànies. Igual d’atemporal és el teatre Grec en el qual Borja Espinosa ja ha actuat alguna vegada, i per la seva pròpia experiència va definir com “un marc incomparable però molt exigent a causa de la seva grandària”, recalcant que físicament és molt cansat però que és espectacular. Xavier Graset va posar l’accent en la sort de comptar amb un teatre com el Grec per gaudir de les nits d’estiu de Barcelona.\nEn aquest sentit tots dos actors van estar d’acord en l’avantatge que suposa estrenar al Teatro Romano de Mèrida, un teatre també enorme i on podran provar-se ells mateixos en un entorn similar al Grec.\nSense voler desvetllar els detalls de l’obra per salvaguardar el factor sorpresa, van parlar de la importància d’assajar cada dia i van recalcar el fet d’haver estat només llegint el guió durant 2 o 3 setmanes amb tots els actors de l’obra. Tal com van explicar els assajos solen ser cronològics per a una obra que té quatre actes dividits en moltes petites escenes: “podríem dir que és una obra metateatral” va comentar Derqui.\nEl resultat final és que tots dos personatges se sostenen mútuament. D’una banda Calígula que està desolat i vol la lluna, i fins que no l’aconsegueixi no té cap jerarquia moral. I per un altre Querees que el mateix Espinosa defineix com el contrapunt de Calígula: “encara que entén molt bé a Calígula, Querees segueix advocant per aconseguir els valors existencials”.\nDes del seu jo més intern tant Derqui com Espinosa van explicar la màgia d’actuar, que en la majoria de casos és la representació de personatges que moltes vegades en la vida real no serien possibles. I van destacar la importància de seguir un guió que a poc a poc es va integrant en l’actor que va evolucionant gràcies a l’esforç i el coneixement de l’obra.


Les rondalles d’Eros i Psique – José J. de Olañeta, Editor\nPrólogo de Maria Pau Janer\nAventures i peregrinacions d’una esposa abandonada, a causa de la curiositat, que la conduiran a la salvació final pel seu marit, lliure també de l’encanteri.\nEn aquest primer volum reunim les rondalles catalanes que segueixen el moden d’Eros i Psique. Són contes molt nombrosos la trama dels quals és la següent: Un ésser humà, en general una dona, es casa amb un personatge sobrenatural al qual només coneix de nit, en l’obscuritat. La gent de la seva família, sobretot les seves germanes, li aconsellen que esbrini ben aviat la identitat del marit, que pot esser un monstre, i li proporcionen mitjans perquè l’il·lumini. Ella el veu i el troba bellíssim però una gota d’oli o de cera que cau de la làmpara desperta l’adormit, que la castiga abandonant-la. Aleshores l’enamorada inicia la seva peregrinació, que implica tasques diverses, humiliacions, patiments intel·lectuals i físics; fins que el troba i és salvada alhora, al darrer moment, per ell.\nReunim també dues rondalles, Es negret, d’Alcover, i El geperut i la Marieta, d’Amades, que presenten com a característica comuna i, a la vegada, diferenciada de la resta, que el desencantament de l’espòs ve determinat per una sèrie de tasques que una o diverses bruixes encomanen a la protagonista.


Linedance Country: Four Eights\nGibson Miller Band - Sudden Stop\nPUNTES I HOOK COMBINATION AMB EL PEU DRET\nPUNTES I HOOK COMBINATION AMB EL PEU ESQUERRE\n9 - 10. Obrim la punta del peu esquerre a l’esquerra i la tornem al lloc.\n11 - 12. Obrim la punta del peu esquerre a l’esquerra i la tornem al lloc.\n17 - 18. Pas endavant amb el peu esquerre i ajuntar el peu dret.\n19 - 20. Pas endavant amb el peu esquerre i ajuntar el peu dret.\n23 - 24. Pas endavant amb el peu dret i ajuntar el peu esquerre.\nGRAPEVINE A LA DRETA AMB 1/4 DE VOLTA\n31. Pas a la dreta amb el peu dret fent 1/4 de volta a la dreta.


NOVETATS FISCALS I AVIS 2n.TRIMESTRE 2014 | besalugestio.cat\nNOVETATS FISCALS I AVIS 2n.TRIMESTRE 2014\nHem acabat de donar comptes del 2013 i ens arriba la informació pels mitjans de comunicació de la reforma fiscal, sense cap interès per desmuntar els innumerables comentaris que hem sentit d’estalvi d’impostos i augment del poder adquisitiu, amb la conseqüent activació del consum, us detallo els punts més destacats a fi que en pugeu treure les vostres conclusions.\nDels punts d’aquesta reforma a tenir en compte són :\nNo es tributarà per ingressos inferiors a 12.000 euros, això no vol dir deixar de presentar les declaracions, si no que augmenten les deduccions dels mínims personals i familiars que restaran en la Renda .\nBaixarà algun percentatge dels trams alts de la renda.\nEls guanys originats per vendes d’immobles o actius financers a menys d’un any que fins ara tributaran al tipus general, a partir del 2015 aniran al 20% independentment del temps transcorregut entre la compra i la venda i pel 2016 es preveu un 19%..\nPels interessos o rendiments a capital mobiliari tributaran al 20% l’any 2015 i un 19% el 2016 per rentes inferiors a 6000 euros, les superiors a 6000 e fins a 50.000 e tributaran al 22% el 2015 i el 21% 2016, i per les restants serà el 24% el 2015 i 23% el 2016.\nReduccions a la tributació per estalvis de 5 anys o més.\nEls dividends d’accions que cotitzen en borsa fins ara exempts els primers 1500 euros, ara tributaran com a rendiments de l’estalvi.\nLes aportacions als plans de pensions queden limitades a 8.000 anuals.\nLes indemnitzacions per acomiadaments no seran del tot exemptes, tributaran a partir d’un import.\nRetencions de Professionals.\nBAIXARAN del 21 % al 15% desde JULIOL , però ull per rendes inferiors a 12000 euros any.\nPer IVA .\nEs mantenen els tipus d’ IVA, amb excepció d’alguns productes sanitaris que pujaran del 10 al 21%, no afecta a ulleres, pròtesis, muletes o cadires de rodes.\nPer l’ Impost de Societats.\nPel 2015 el tipus serà del 28% i pel 2016 serà el 25%, en l’actualitat hi ha dos trams el del 25 i 30%, però els dos percentatges per manteniment de treballadors es reduïen un 5% quedant en un 20% i un 25%.\nHem vist totes les novetats, algunes en podrem treure profit d’altres no i fins hi tot algunes ens poden perjudicar, en resum que la reforma fiscal va a la moda i és “ Light “.\nAra hem de pensar en reprendre les obligacions del 2014 , és així que us recordo que\ns’inicia el període per presentar les declaracions corresponents del segon trimestre 2014. És per això si desitja ens ocupem dels tràmits, molt els agrairia ens facilitessin la documentació abans del dia 16 de juliol.\nPer tot aquell que és del seu interès ens cuidem de comptabilitzar les factures, agrairíem ens fes arribar la documentació quan abans millor.\nCal tenir en compte que l’horari d’oficina serà de 8 a 14h , del 1 de juliol al 10 de setembre. Tardes visites concertades.\nA l’espera podem ajudar-vos amb tot el necessari per fer-vos més còmode l’obligació del trimestre i fer-vos esment que en èpoques difícils, no sobreviu el més fort si no aquell que més s’adapta, i en el món l’empresarial, parlaríem de flexibilitat, creació i adaptació a noves demandes o nous treballs.\nUs convido a pensar en positiu i malgrat veure molts cops la balança descompensada intentar equilibrar-la amb un bon treball i de ben segur us veure-ho recompensats.\nPublicat el 27 juny 2014 per Mmerce


admin | Escola Sant Joan | Pàgina 2\nAquesta setmana les mestres de Cicle Inicial us volem fer una proposta de noves activitats que podeu fer aquests dies a casa.\nSi voleu, ens podeu enviar una foto o un vídeo de les que aneu fent i, així, les podrem compartir a la pàgina web o per les xarxes socials.\n1r, 2n, Cicle Inicial, Portada, Primària 1r, 2n, cicle inicial, confinament, coronavirus, curs 19-20, escola, primària 0\nAMPA, Infantil, Portada, Primària ampa, curs 19-20, escola, infantil, primària 0\nATENCIÓ! Xerrada informativa de les activitats extraescolars de l’escola. Apunteu la data, dilluns 16 a les 16.45h. Qualsevol dubte que tingueu sobre les extraescolars, aquest és el dia ideal per fer preguntes!!!\nAMPA, Portada ampa, curs 19-20, extraescolars 0\nDia Internacional del Càncer Infantil 15feb\nJornada solidària, d’informació i de sensibilització contra el càncer infantil organitzada per @ampasantjoan i @ginkgoapacbergueda. Un dia molt bonic i especial amb la participació de tots els nens i nenes de l’escola juntament amb pares, mares i persones voluntàries .\nHem omplert la tanca de desitjos, hem repartit globus de color groc-or com a símbol contra el càncer infantil i hem fet taller de broquetes de fruita per promocionar l’alimentació saludable i vendre-les per recaptar diners per a la investigació. També cada alumne ha dibuixat un original cartell pera anunciar la 3a caminada solidaria el proper 10 de març per la investigació del càncer infantil organitzada per @ginkgoapacbergueda.\nEn la venda de broquetes elaborades pels alumnes, famílies i voluntàries s’han recaptat 500€ que sumaran als beneficis de la caminada solidaria del 10 de març. Moltíssimes gràcies a tothom per fer-ho possible!\nAMPA, Infantil, Portada, Primària curs 18-19, escola, infantil, primària 0


Notícies :: Notícies sobre Iwith.org :: NOU programa de beques 2016!\nNOU programa de beques 2016!\nA iWith.org ajudem al Tercer i al Quart sector -ONGs, associacions, emprenedors socials i empreses solidàries - a aprofitar les oportunitats que brinda Internet, per a crear el món en el que ens agradaria viure. Recentment hem obert un nou programa de beques per ajudar a les organitzacions no lucratives que compleixin amb la legislació als països on operen.\n- Comunicar-se en espanyol, anglès o català.\nBeca d'Assessorament – típicament es refereix a dues sessions de treball de consultoria sobre comunicació, xarxes socials, Web 2.0, traduccions, màrqueting digital, captació de fons, base de dades, etc. Sempre des del punt de vista d'Internet.\nBeca #TransparenciaONG – s'ofereix la creació d'un Portal de Transparència de manera que l'organització pugui disposar d'un web que expliqui els comptes de forma clara a la societat.\nBeca Cultural – assessorament a Internet de projectes que milloren el món, amb l'objectiu d'ajudar a una organització del Tercer Sector de l'àmbit cultural.\nBeca Tecnologia - assessorament a Internet de projectes que milloren el món, amb l'objectiu d'ajudar a una organització del Tercer Sector de l'àmbit de les TIC.\nBeca Ciència - assessorament a Internet de projectes que milloren el món, amb l'objectiu d'ajudar a una organització del Tercer Sector de l'àmbit científic.\nBeca Sanitat - assessorament a Internet de projectes que milloren el món, amb l'objectiu d'ajudar a una organització del Tercer Sector de l'àmbit de la salut.\nBeca Esports - assessorament a Internet de projectes que milloren el món, amb l'objectiu d'ajudar a una organització del Tercer Sector de l'àmbit esportiu.\nBeca The Social Coin – ofereix una plataforma digital que combina aplicació mòbil i web que motiva al voluntariat i incrementa l'impacte i les mètriques de les iniciatives socials de l'organització.\nCada mes el Comitè de Beques d'iWith.org contactarà amb els sol·licitants per a comunicar el resultat de les sol·licituds i accedir al corresponent servei. Per a més informació, pots consultar sobre les beques i com sol·licitar-les a la nostra pàgina d'ajuda.\nMés, sobre...: becas , asesoramiento , iwith , internet , ong , consultoría


La meva felicitat i el bé de l’altre\nLa felicitat no és un estat que solament s’assoleixi mitjançant l’activitat contemplativa, sinó mitjançant la praxi i la producció. Des d’un pensament que valora l’altre com a persona, la felicitat es relaciona directament amb la realització del bé a favor de l’altre i aquesta realització pot ser exercida tant a través de l’acció, com a través de la producció. No es tracta, però, de fer moltes coses, ni d’actuar amb celeritat, sinó d’actuar a favor de l’altre i d’obrar pensant en el seu bé. Qui actua d’aquesta manera experimenta la joia interior que anomenem felicitat.\nMolt sovint, en les societats occidentals contemporànies, pensem que la felicitat depèn exclusivament del que fem, del que produïm, creiem que com més fem i com més produïm, més feliços serem. L’activisme i la mentalitat productiva contaminen profundament la nostra manera de viure i, a vegades, aquesta mentalitat ens porta a actor follament sense saber exactament amb quina finalitat (...) Creiem que cal buscar la felicitat i que la felicitat no es troba per casualitat, però l’activisme és perjudicial.\nEl mestre que, a través de la seva acció educativa, mostra als seus deixebles unes dimensions de la realitat que desconeixien o els orienta en l’exercici de ser persones, se sent feliç interiorment, perquè la seva acció ha estat beneficiosa per a altres. Pot ser que sigui objecte de gratitud o no, però, en qualsevol cas, sent la vivència interior d’haver fet un bé als altres.\nEs probable que la felicitat més alta a la qual pot aspirar un ésser humà estigui íntimament relacionada amb l’acte contemplatiu, però això no exclou la felicitat que es desprèn de l’acció o de la producció que tenen com a missió fonamental el bé de l’altre.\nPuig, Armand, Torralba, Francesc, La felicitat\nPublicat per Vedruna Bellpuig a 10:48


Valmont Barcelona Bridal Fashion Week celebrar la edició més gran de la seva histria\nPublicat 11/4/2019 18:53:01 +02:00CET\nValmont Barcelona Bridal Fashion Week, l'esdeveniment organitzat per Fira de Barcelona dedicat a la moda bridal, celebrar la edició més gran de la seva trajectria el proper 23 d'abril als palaus 1 i 2 del recinte de Montjüic, segons ha informat Fira de Barcelona en un comunicat aquest dijous.\nLa mostra comena amb la passarella, que tindr quatre dies de celebració, amb la presncia de 35 marques en les desfilades que marcaran les tendncies de la temporada amb més de 900 vestits.\nPosteriorment, entre el 26 i el 28 d'abril, se celebrar la fira comercial en la qual participaran més de 429 marques de 34 pasos, confirmant-se com la cita líder a nivell internacional de la moda nupcial.\nA més, en el marc de la mostra, se celebraran els premis "Elle International Bridal Awards" per segon any consecutiu, que premien el talent, l'excellncia i la creativitat en el sector de la moda nupcial.\nEl saló presentar l'estudi "Núvies Millennials i Gen Z: el sector de la moda nupcial el 2020" que ha reflectit que el sector espanyol de vestits de núvia és líder a Europa i el segon més exportador del món després de Xina, amb una facturació global que aconsegueix els 1.350 milions d'euros.


Rússia exhibeix múscul militar davant Ucraïna mentre el país viu en la normalitat – La Manyana\nManiobres de Moscou a la frontera oest en resposta als darrers moviments dels Estats Units i l'OTAN\n324 / Un tanc rus, en les maniobres militars a la frontera occidental\nRússia ha respost a l’anunci dels 8.500 soldats en alerta per part dels Estats Units amb imatges de maniobres militars en algun punt de la frontera oest, un districte que va des de la frontera amb Finlàndia fins a la d’Ucraïna.\nMentre Washington i l’OTAN reforcen les posicions, les forces armades russes envien un missatge no verbal desplegant-se per tota la franja oest del país. Més de 60 avions de combat, entre caces i caces bombarders, han participat en exercicis aeris a la província de Crimea, antiga regió ucraïnesa annexionada el 2014, i les regions de Rostov i Krasnodar, pròximes a Ucraïna.\nEls Estats Units han qualificat aquests exercicis militars de “preocupants”, tot i que Rússia assegura que, quan acabin, les tropes tornaran a les seves bases permanents. De cara al mes que ve, hi ha previstes maniobres conjuntes entre Rússia i Bielorússia, que començaran el 10 de febrer i acabaran el 20.\nMentrestant, Occident insisteix que la solució preferida és la diplomàtica. Tanmateix, els Estats Units continuen fent arribar armament a Ucraïna i asseguren que els més de 8.000 soldats no són per enviar-los unilateralment, sinó per si cal reforçar els efectius de l’OTAN a Europa.\nEls Estats Units han volgut donar una imatge d’unitat amb els aliats anunciant un “acord” amb els socis de l’Aliança Atlàntica sobre el fet que “hi haurà greus sancions econòmiques” si Rússia envaeix Ucraïna. “Les accions poden no ser idèntiques, però estarem units i les respostes seran fortes i severes”, ha dit la secretària de premsa de la Casa Blanca, Jen Psaki.\nClima de normalitat a Moscou\nA la capital russa, l’ambient al carrer no és el d’una guerra immediata, ni de bon tros. A Moscou es viu amb normalitat i les notícies sobre l’escalada de tensió amb Ucraïna no encapçalen els diaris ni obren els informatius de les televisions russes.\nLa principal figura política russa, el president Vladímir Putin, no fa cap referència al conflicte amb Ucraïna mentre tothom està pendent de quin serà el seu pròxim moviment. Putin manté l’agenda i no ensenya les cartes.\nAlbares aposta pel diàleg però avisa Rússia que no es negocia “sota amenaça”\nEl ministre d’Afers Exteriors espanyol, José Manuel Albares, ha defensat que La Moncloa continua apostant per la via del diàleg per resoldre la crisi amb Ucraïna, tot i que ha assenyalat que hi ha algunes “línies vermelles” que no es poden acceptar, una de les quals és negociar “sota amenaça”.\nEn una compareixença d’urgència al Congrés dels Diputats, Albares ha demanat “unitat” de tots els grups parlamentaris, com la que hi ha a la UE i l’OTAN, al voltant del que ha qualificat com les quatre D: “diplomàcia, desescalada, distensió i dissuasió”.\nSegons el ministre, el desplegament de més de 100.000 militars russos a la frontera amb Ucraïna “no es justifica per motius defensius” i les demandes en matèria de seguretat formulades per Moscou pretenen “aïllar Ucraïna d’Occident i bloquejar l’ampliació de l’OTAN”:\n“Rússia no pot pretendre que acceptem la limitació de la sobirania dels estats d’Europa Central i Oriental”\nFrança i Alemanya fan una crida a la desescalada\nEl diàleg és també l’aposta de França i Alemanya, tal com han escenificat el president francès, Emmanuel Macron, i el canceller alemany, Olaf Scholz, en una trobada a Berlín.\nLes dues potències europees han fet una crida a la “desescalada” i a esgotar tots els possibles formats de diàleg amb Moscou, ja sigui el Consell OTAN-Rússia, el fòrum ofert per l’Organització per a la Seguretat i Cooperació a Europa (OSCE) o el Procés de Normandia que agrupa Berlín, París, Moscou i Kíev.\nMacron, que el dia 28 conversarà per telèfon amb Putin, ha sentenciat que “les converses amb Rússia sempre són difícils” i ha assegurat que el país està “a punt de convertir-se en un poder de desequilibri al Caucas, les fronteres d’Europa i altres regions”. És per aquest motiu, però, que el president francès ha defensat que és necessari mantenir el diàleg i, així, “evitar malentesos”.\nPer la seva banda, Scholz ha dit que les diverses parts estan fent “tot el possible” per trobar una sortida a una situació “difícil” a través de “converses i negociacions”. El canceller alemany ha reiterat un cop més la negativa a enviar armes a Ucraïna, però ha assenyalat que han donat suport financer a Kíev i ho continuaran fent.\nLa incertesa sobre Ucraïna, afegida a la inflació desbocada i a l’explosió de contagis amb la variant òmicron, ha fet que l’economia global comenci el 2022 en una posició més dèbil de l’esperada. Per aquest motiu, el Fons Monetari Internacional ha rebaixat les perspectives de creixement que havia fet per a aquest any.


El viatge del Sergi: Fukuoka i Iizuka\nEls que més m’han agradat han estat: Susumoku (Cantautor), Motoki+Chikkaja (fusió d’instruments tradicionals japonesos amb sintetitzadors, samplers, etc) i Vic Bongo (Reggae).\nEntre concert i concert vaig mirar opcions de transport pels propers dies, i despres de molt remenar, trobo un autobús al 50% de descompte cap a Kiroshima... el compro.\nL’endemà visito alguns temples de Fukuoka abans d’agafar el tren cap a Iizuka on faig Couchsurfing a casa la Cait (Hawai, USA) que es professora d’anglès. Prepara un sopar típic Hawaià, porc amb verdures i arròs, molt bo! El seu apartament és bastant gran per ser Japó. Tinc habitació de tatami per mi solet! Un luxe!\nDino amb la Cait i les seves companyes de feina en un restaurant que porta una parella de dones grans molt simpàtiques amb un anglès molt bo i que deixen anar algunes frases amb castellà...\nM’aconsella d’anar a un poble a mitja hora de Iizuka, on hi ha el Nanzoin Temple, un temple amb el buda estirat de bronze mes gran del món (41 metres de llarg i 11 d’alçada). Aquesta bèstia es va fer gràcies al donatiu d’un monjo que l’hi va tocar la loteria. El Monjo en qüestió va continuar comprant més loteria... i li va tornar a tocar!\nAl tornar a Iizuka, em retrobo amb la Cait, i anem amb el marit d’una companya de feina i els seus tres fills a un bosc a 15 minuts amb cotxe. Sopem pizza casolana!\nVaig a dormir aviat ja que tinc que matinar per agafar el autobús!\n2010-10-Fukuoka i Iizuka (JP) https://photos.app.goo.gl/wibXB38FRKEVPqnD9\nmusiketa, mejarets... això té molt bona pinta, quina envejota més sana!!!! realment a les fotos el Japó sembla una mica paradís... nose agafa ganes d'anar-ho a comprovar, jajaja. Que t'ho passis bé,petons, la mama\nnen, avui han obert portes el tall anglès, aix quin perill, millor no m'hi acosti, jajaja\nSErgi...tot això sona fantàstic.....disfruta molt...un petómoltgran\nLa teva mare i el tall anglès,això sí que és un perill i no una volta al món com fas tu.\nA les fotos del Japó sembla tot molt tranquil, molt pausat, no sé si és una sensació que tinc jo o és que és així. Realment, aixo del couchsurfing pot estar molt bé, sobretot si trobes gent tan maca com la Cait, és un "xollo".